ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την εξέλιξη των δαπανών του ΕΓΤΠΕ-Τμήμα Εγγυήσεων - Σύστημα έγκαιρης προειδοποίησης αριθ. 1/2000

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την εξέλιξη των δαπανών του ΕΓΤΠΕ-Τμήμα Εγγυήσεων - Σύστημα έγκαιρης προειδοποίησης αριθ. 1/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Οι πιστώσεις

2. Συνολική εξέλιξη των μηνιαίων δαπανών

3. Προσωρινή απορρόφηση των πιστώσεων

4. Παρατηρήσεις

5. Συμπεράσματα

ΠΑΡΑΡΤΗΜΑ :

Έγγραφο σχετικά με την προβλεπόμενη πορεία των δαπανών

για το οικονομικό έτος 2000

1. Εισαγωγή

2. Λεπτομέρειες υπολογισμού - Γενικός κανόνας

3. Eξαιρέσεις του γενικού κανόνα

1. ΟΙ ΠΙΣΤΩΣΕΙΣ

1.1. Οι πιστώσεις του υποτμήματος B1 του προϋπολογισμού 2000

1.1.1. Ο εγκριθείς προϋπολογισμός

Οι πιστώσεις που θεσπίστηκαν τον Δεκέμβριο 1999 από τον Πρόεδρο του Ευρωπαϊκού Κοινοβουλίου ανέρχονται, για το υποτμήμα B1 του προϋπολογισμού, σε 40 993,9 εκατ. EUR (συμπεριλαμβανομένου ποσού 24,9 εκατ. EUR στο κεφάλαιο B0-40) [1].

[1] Χωρίς να ληφθεί υπόψη ποσό πιστώσεων ύψους 500 εκατ. EUR που έχουν εγγραφεί στο νομισματικό απόθεμα (B1-6).

Οι πιστώσεις

- της υποκατηγορίας « Παραδοσιακές Δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες » (που ονομάζεται υποκατηγορία 1α και καλύπτει τους τίτλους B1-1 έως B1-3) ανέρχονται σε 36 889 εκατ. EUR. Παραμένουν κατά 463 εκατ. EUR χαμηλότερες από το ανώτατο όριο που ορίστηκε με τη Διοργανική Συμφωνία στις 6 Μαΐου 1999 [2],

[2] Διοργανική συμφωνία της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας για τον προϋπολογισμό (1999/C 172/01).

- της υποκατηγορίας « Αγροτική ανάπτυξη και συνοδευτικά μέτρα » (που ονομάζεται υποκατηγορία 1β και καλύπτει τους τίτλους B1-4 και B1-5) ανέρχονται σε 4 104,9 εκατ. EUR. Παραμένουν κατά 281,1 εκατ. EUR χαμηλότερες από το ανώτατο όριο που ορίστηκε από τη Διοργανική Συμφωνία.

Η γεωργική κατευθυντήρια γραμμή βρίσκεται στα 46 549 εκατ. EUR που καλύπτουν, εκτός από τις δαπάνες του υποτμήματος B1 και τις δαπάνες του προενταξιακού μέσου SAPARD (529 εκατ. EUR πιστώσεις αναλήψεων υποχρεώσεων που εγγράφονται στο κεφάλαιο B7-01). Υπάρχει επομένως ένα περιθώριο πάνω από 5 000 εκατ. EUR μεταξύ της γεωργικής κατευθυντήριας γραμμής και των σχετικών πιστώσεων.

Οι πιστώσεις ύψους 24,9 εκατ. EUR που έχουν εγγραφεί στο κεφάλαιο B0-40 "Προσωρινές πιστώσεις" θα είναι διαθέσιμες μόνο μετά από μεταφορά. Οι πιστώσεις αυτές διατίθενται για ορισμένα συγκεκριμένα κονδύλια των εξής κεφαλαίων :

>ΘΕΣΗ ΠIΝΑΚΑ>

1.1.2. Οι λεπτομέρειες της διαδικασίες για τον προϋπολογισμό

Το προσχέδιο του προϋπολογισμού (ΠΠ)

Το ΠΠ 2000 καταρτίστηκε από την Επιτροπή και προτάθηκε στην αρμόδια για τον προϋπολογισμό αρχή στα τέλη του Απριλίου 1999. Το σύνολο των πιστώσεων που προτάθηκαν για το ΕΓΤΠΕ-τμήμα Εγγυήσεων ανέρχεται σε 40 901 εκατ. EUR.

Το ΠΠ έλαβε υπόψη το ανώτατο όριο της υποκατηγορίας 1α (37 352 εκατ. EUR) και το ανώτατο όριο της υποκατηγορίας 1β (4 386 εκατ. EUR) που καθορίστηκαν στις δημοσιονομικές προοπτικές :

- Οι ανάγκες που προσδιορίζονται για την υποκατηγορία 1a υπερέβησαν το ανώτατο όριο των 212 εκατ. EUR. Οι προταθείσες πιστώσεις μειώθηκαν γραμμικά κατά 250 εκατ. EUR και έτσι παραμένουν μέσα στο ανώτατο όριο.

- Οι ορισθείσες ανάγκες για την υποκατηγορία 1β παρέμεναν σαφώς κάτω από το ανώτατο όριο. Έτσι οι προταθείσες πιστώσεις ήσαν ίσες με τις ανάγκες.

Το σχέδιο του προϋπολογισμού

Το Συμβούλιο ενέκρινε τον Ιούλιο 1999 το σχέδιο προϋπολογισμού. Ενώ οι πιστώσεις της υποκατηγορίας 1β, παρέμειναν αμετάβλητες, οι πιστώσεις της υποκατηγορίας μειώθηκαν κατά 375 εκατ. EUR. Οι συνολικές πιστώσεις για το ΕΓΤΠΕ-τμήμα Εγγυήσεων ανήλθαν έτσι σε 40 526 εκατ. EUR.

Η διορθωτική επιστολή

Τον Οκτώβριο 1999, η Επιτροπή ενέκρινε διορθωτική επιστολή του ΠΠ. Στην επιστολή αυτή λαμβάνεται υπόψη αφενός, η εξέλιξη της γεωργικής συγκυρίας και αφετέρου, η πρόσφατη γεωργική νομοθεσία από την οποία απορρέουν ελαφρά υψηλότερες δαπάνες.

- Η δυσμενής εξέλιξη της γεωργικής συγκυρίας οδηγούσε :

α) για το σύνολο της υποκατηγορίας 1a σε ελαφρά μείωση των προβλεπόμενων αναγκών σε σχέση με το ΠΠ κατά 65 εκατ. EUR. Οι τροποποιήσεις στο επίπεδο των κεφαλαίων ήταν σημαντικότερες :

- εκκαθάριση των λογαριασμών (- 300 εκατ. EUR) : αρνητικές διορθώσεις και γι'αυτό σημαντικότερες (ποσά προς πίστωση στον προϋπολογισμό του ΕΓΤΠΕ-τμήμα Εγγυήσεων)

- βόειο κρέας (- 191 εκατ. EUR) : μικρότερες ανάγκες για τη δημόσια αποθεματοποίηση και τις επιστροφές κατά την εξαγωγή

- αιγοπρόβειο κρέας (- 186 εκατ. EUR) : άνω της μέσης τιμής στην κοινοτική αγορά

- ελαιόλαδο (- 159 εκατ. EUR) : αναθεώρηση λόγω μείωσης της παραγωγής ορισμένων κρατών μελών

+ χοίρειο κρέας (+ 236 εκατ. EUR) : κρίση κατά τη διάρκεια περιόδου μεγαλύτερης απ'ό,τι είχε προβλεφθεί

+ ζάχαρη (+ 158 εκατ. EUR) : επιστροφές κατά την εξαγωγή υψηλότερες μετά από την πτώση των διεθνών τιμών

+ αροτραίες καλλιέργειες (+ 115 εκατ. EUR) τιμή αγοράς των ελαιούχων σπόρων χαμηλότερη από την προβλεπόμενη

+ γάλα και γαλακτοκομικά προϊόντα (+ 102 εκατ. EUR) : μεγαλύτερη παραγωγή βουτύρου και αποκορυφωμένου γάλακτος σε σκόνη και αύξηση ορισμένων ποσοστών επιστροφών κατά την εξαγωγή.

β) για την υποκατηγορία 1β, αύξηση των προβλεπομένων δαπανών σε σχέση με το ΠΠ κατά 200 εκατ. EUR. Η αύξηση αυτή στόχευε στην επιτάχυνση της υποβολής από τα κράτη μέλη των νέων προγραμμάτων τους για την αγροτική ανάπτυξη.

- Οι συμπληρωματικές ανάγκες που απορρέουν από την πρόσφατη γεωργική νομοθεσία ανήρχοντο μόνο σε 38 εκατ. EUR (που αφορούν αποκλειστικά την υποκατηγορία 1α). Δεν υπήρχαν σχεδόν καθόλου αλλαγές στη βασική κανονιστική ρύθμιση από την παρουσίαση του ΠΠ, στο οποίο είχαν ήδη ενταχθεί οι επιπτώσεις των αποφάσεων του Προγράμματος Δράσης 2000. Εξάλλου, η απόφαση που έλαβε το Συμβούλιο για τη δέσμη τιμών 1999/2000 είχε μικρή μόνο δημοσιονομική επίπτωση σε σχέση με την αρχική πρόταση της Επιτροπής.

Οι ανάγκες που καθορίστηκαν για το ΕΓΤΠΕ-τμήμα Εγγυήσεων στην διορθωτική επιστολή θεσπίστηκαν σε 41 324 εκατ. EUR [3]. Λαμβανομένου υπόψη ότι οι ανάγκες για την υποκατηγορία 1a υπερέβαιναν το ανώτατο όριο, οι πιστώσεις που προέκυπταν από τη διορθωτική επιστολή θεσπίστηκαν με μείωση των αναγκών κατά 200 εκατ. EUR, εφαρμοζόμενη κατά γραμμικό τρόπο στα διάφορα σχετικά κονδύλια του προϋπολογισμού, αφήνοντας ένα περιθώριο σε σχέση με το επιμέρους ανώτατο όριο που αντιστοιχεί σε 15 εκατ. EUR.

[3] Οι ανάγκες που προσδιορίζονται στη διορθωτική επιστολή δεν καλύπτουν την ανάγκη ύψους 20,9 εκατ. EUR του κεφαλαίου B1-50.

Η έγκριση του προϋπολογισμού 2000

Τον Δεκέμβριο, περατώθηκε η τριμερής διάσκεψη για τον προϋπολογισμό 2000. Τα αποτελέσματα για το ΕΓΤΠΕ-τμήμα Εγγυήσεων ήσαν τα ακόλουθα :

- για την υποκατηγορία 1a, πραγματοποιήθηκε συμπληρωματική μείωση που εφαρμόζεται, κυρίως κατά γραμμικό τρόπο στα διάφορα κονδύλια του προϋπολογισμού. Το ποσό των πιστώσεων ορίζεται σε 463 εκατ. EUR κάτω από το « επιμέρους ανώτατο όριο του Βερολίνου ».

- για την υποκατηγορία 1β, οι πιστώσεις ανέρχονται για τον τίτλο B1-4 σε 297 εκατ. EUR πάνω από το ποσό που ζήτησε η Επιτροπή στη διορθωτική επιστολή. Το Κοινοβούλιο αύξησε, ιδίως, τις πιστώσεις για τα γεωργοπεριβαλλοντικά μέτρα. Εξάλλου, το Κοινοβούλιο δημιούργησε ένα νέο τίτλο B1-50 "Mέτρα για την ενίσχυση της διαχείρισης των πόρων για την υποστήριξη της κοινής αλιευτικής πολιτικής", με πίστωση 20,9 εκατ. EUR. Η Επιτροπή εξετάζει τώρα τη σχέση μεταξύ του νέου αυτού τίτλου B1-50 και του ΕΓΤΠΕ-τμήμα Εγγυήσεων.

Το σύνολο των αναγκών 2000 ανέρχεται έτσι σε 41 344,9 εκατ. EUR. Οι πιστώσεις για την υποκατηγορία 1a (παραδοσιακά μέτρα του ΕΓΤΠΕ-τμήμα Εγγυήσεων και κτηνιατρικές δαπάνες) είναι χαμηλότερες από τις ανάγκες που είχαν οριστεί από την Επιτροπή. Αντίθετα, οι πιστώσεις της υποκατηγορίας 1β (αγροτική ανάπτυξη και συνοδευτικά μέτρα) είναι υψηλότερες από τις ορισθείσες ανάγκες. Ποσό 24,9 εκατ. EUR έχει εγγραφεί στο κεφάλαιο B0-40.

1.2. Το μέσο προένταξης SAPARD

Οι πιστώσεις του νέου γεωργικού μέσου προένταξης « SAPARD » εγγράφονται στο υποτμήμα B7 του προϋπολογισμού. Οι πιστώσεις αυτές υπάγονται στη γεωργική κατευθυντήρια γραμμή, αλλά δεν υπάγονται στα ανώτατά όρια του υποτμήματος B1.

Οι δαπάνες του SAPARD αποτελούν το αντικείμενο διαχείρισης σύμφωνα με τους λογιστικούς κανόνες για τις εξωτερικές ενισχύσεις και καταχωρίζονται βάσει συστήματος των διαχωριζομένων πιστώσεων. Ποσό ύψους 529 εκατ. EUR πιστώσεων αναλήψεων υποχρεώσεων και ποσό ύψους 200 εκατ. EUR πιστώσεων πληρωμών εγγράφονται στο κεφάλαιο B7-01.

1.3. Η μη αυτόματη μεταφορά πιστώσεων από το οικονομικό έτος 1999

Η Επιτροπή δύναται να προτείνει στην αρμόδια για τον προϋπολογισμό αρχή μεταφορά πιστώσεων (μη αυτόματη μεταφορά πιστώσεων) για τις πιστώσεις που δεν έχουν δαπανηθεί με το κλείσιμο του οικονομικού έτους όταν οι προβλεπόμενες πιστώσεις στα σχετικά κονδύλια του προϋπολογισμού του επόμενου οικονομικού έτους δεν επιτρέπουν να καλυφθούν οι ανάγκες.

Η Επιτροπή θα ζητήσει μεταφορά πιστώσεων για να καλυφθεί η συμπληρωματική ανάγκη, μέσα στο οικονομικό έτος 2000, που προκύπτει από την καθυστερημένη πληρωμή (130 εκατ. EUR) της πρώτης ετήσιας δόσης των γεωργονομισματικών ενισχύσεων από την Ιταλία το 1999. Ο προϋπολογισμός 2000 δεν προβλέπει παρά μόνο τις πιστώσεις τις σχετικές με τις πληρωμές της δεύτερης δόσης ποσού ύψους 101 εκατ EUR. Λόγω της καθυστερημένης πληρωμής της πρώτης δόσης, είναι πιθανό η δεύτερη δόση να πληρωθεί επίσης αργότερα απ'ό,τι είχε προβλεφθεί αρχικά, ήτοι κατά τη διάρκεια του οικονομικού έτους 2001. Επομένως, η αίτηση μεταφοράς πιστώσεων θα αφορά ποσό ύψους 29 εκατ. EUR.

Εξάλλου, η Επιτροπή θα ζητήσει μεταφορά πιστώσεων ύψους 4 εκατ. EUR περίπου για τις δραστηριότητες ελέγχου σε σχέση με την ενέργεια επισιτιστικής βοήθειας στη Ρωσία. Οι ενέργειες αυτές παρακολούθησης, ελέγχου, αξιολόγησης που αφορούν τις ποσότητες που διακινήθηκαν κατά τη διάρκεια του οικονομικού έτους 1999, πρέπει να συνεχιστούν το οικονομικό έτος 2000 για να διασφαλιστεί η σωστή εκτέλεση της ενέργειας. Δεδομένου ότι ο προϋπολογισμός 2000 δεν προβλέπει πιστώσεις γι'αυτό, είναι αναγκαίο να προταθεί στην αρμόδια για τον προϋπολογισμό αρχή μεταφορά πιστώσεων.

>ΘΕΣΗ ΠIΝΑΚΑ>

2. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου έως τις 30 Νοεμβρίου 1999.

Ο καθορισμός της προβλεπόμενης πορείας των δαπανών εξηγείται λεπτομερώς στο παράρτημα της παρούσας έκθεσης.

2.1. Η υποκατηγορία 1α « Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες »

>ΘΕΣΗ ΠIΝΑΚΑ>

2.2. Η υποκατηγορία 1Β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

3. ΠΡΟΣΩΡΙΝΗ ΑΠΟΡΡΟΦΗΣΗ ΤΩΝ ΠΙΣΤΩΣΕΩΝ

>ΘΕΣΗ ΠIΝΑΚΑ>

4. ΣΧΟΛΙΑ

4.1. Η εκτέλεση των πιστώσεων για τον Ιανουάριο 2000

Η εκτέλεση των πιστώσεων του υποτμήματος B1 του προϋπολογισμού για τον Ιανουάριο 2000 (δαπάνες των κρατών μελών από τις 16 Οκτωβρίου 1999 έως τις 30 Νοεμβρίου 1999) ανέρχονται σε 14 281,2 εκατ. EUR, ήτοι 34,8% των πιστώσεων. Οι δαπάνες είναι :

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) κατά 913 εκατ. EUR χαμηλότερες από το δείκτη,

- για την υποκατηγορία 1β (αγροτική ανάπτυξη και συνοδευτικά μέτρα) κατά 37 εκατ. EUR χαμηλότερες από το δείκτη.

Η εκτέλεση των δαπανών που πραγματοποίησαν τα κράτη μέλη κατά τη διάρκεια της περιόδου από 16.10 έως 30.11.1999 απέκλινε σαφώς από τις προβλέψεις των πληρωμών που κατάρτισαν τα ίδια τα κράτη μέλη. Οι δαπάνες είναι περίπου 1 400 εκατ. EUR χαμηλότερες από τις προβλέψεις των κρατών μελών :

- η Ιταλία πλήρωσε ποσό χαμηλότερο κατά πάνω από 1 300 εκατ. EUR από το προβλεπόμενο από την ίδια. Οι πληρωμές ύψους 662 εκατ. EUR που αφορούν τις αροτραίες καλλιέργειες και 517 εκατ. EUR για το ελαιόλαδο μεταφέρθηκαν στο Δεκέμβριο.

- η Γαλλία (-187 εκατ. EUR) και η Ισπανία (-148 εκατ. EUR) πραγματοποίησαν επίσης πληρωμές χαμηλότερες από τις προβλεπόμενες. Οι πληρωμές αυτές θα πραγματοποιηθούν κατά τη διάρκεια του Δεκεμβρίου.

- αντίθετα, η Ελλάδα πραγματοποίησε τις υψηλότερες πληρωμές βάσει της ενίσχυσης για το βαμβάκι, δεδομένου ότι οι πληρωμές αυτές πραγματοποιήθηκαν νωρίτερα από την αρχική πρόβλεψη.

Τέλος, οι αποκλίσεις που διαπιστώνονται μεταξύ του επιπέδου των δαπανών που πραγματοποιήθηκαν και του επιπέδου του δείκτη επηρεάζονται πολύ σημαντικά από τις καθυστερήσεις στο ρυθμό πληρωμής των κρατών μελών.

4.2. Νομισματικοί παράγοντες

4.2.1. Η ισοτιμία του δολαρίου έναντι του ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή των γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της τιμής του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός 2000 καταρτίστηκε βάσει της μέσης ισοτιμίας του δολαρίου για τον Ιανουάριο, Φεβρουάριο και Μάρτιο 1999 που ανήλθε σε 1 EUR = 1,12 $.

Οι πραγματικές τιμές του ευρώ που παρατηρήθηκαν τους τελευταίους μήνες ήσαν σαφώς χαμηλότερες από τη δημοσιονομική ισοτιμία [4]. Είναι, επομένως, πολύ πιθανό ότι ο μέσος όρος των τιμών του δολαρίου που διαπιστώνονται από την 1η Αυγούστου 1999 έως τις 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία και ότι το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο λόγω της εξέλιξης της τιμής δολαρίου.

[4] Ο μέσος όρος των τιμών του δολαρίου που διαπιστώθηκαν από την 1η Αυγούστου 1999 έως 25 Ιανουαρίου 2000 είναι 1 EUR = 1,04 $.

Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. EUR που καθορίζεται με τους κανόνες της δημοσιονομικής πειθαρχίας θα αποτελέσουν, στο τέλος του οικονομικού έτους, το αντικείμενο μεταφοράς προς το νομισματικό απόθεμα.

4.2.2. Η επίπτωση των διπλών τιμών

Δαπάνες, σαφώς, λιγότερο σημαντικές απ'ό,τι στα προηγούμενα έτη θα προκύψουν από την επίπτωση των διπλών τιμών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες. Το κόστος της διπλής τιμής εκτιμήθηκε για το ΕΓΤΠΕ-τμήμα Εγγυήσεων κατά την κατάρτιση της διορθωτικής επιστολής σε 119 εκατ. EUR.

4.3. Παράγοντες της αγοράς

Όπως αναφέρθηκε στο σημείο 4.1, οι διαπιστωθείσες αποκλίσεις, στο τέλος του Νοεμβρίου, μεταξύ του επιπέδου των δαπανών που πραγματοποιήθηκαν και του επιπέδου του δείκτη επηρεάστηκαν πολύ σημαντικά από τις καθυστερήσεις στο ρυθμό πληρωμών των κρατών μελών.

Κεφάλαιο B1-12 : Ελαιόλαδο // - 1 323 εκατ. EUR

(δαπάνες : 179 εκατ. EUR)

(δείκτης : 1 502 εκατ. EUR)

(προβλέψεις των κρατών μελών : 670 εκατ. EUR)

Το μέτρο Ενισχύσεις στην παραγωγή ελαιολάδου είναι με μεγάλη διαφορά το σημαντικότερο στον τομέα αυτό. Συνήθως, τα δύο τρίτα των δαπανών για τις ενισχύσεις αυτές καταβάλλονται κατά τον πρώτο μήνα του οικονομικού έτους. Αυτή τη φορά, η Ιταλία χρειάστηκε να μεταφέρει ποσό άνω των 500 εκατ. EUR για το Δεκέμβριο και η Ισπανία προβλέπει ότι δεν μπορεί να καταβάλει σχεδόν το σύνολο της ενίσχυσης (800 εκατ. EUR περίπου) παρά μόνο τον Δεκέμβριο.

Κεφάλαιο B1-14 : Κλωστικά φυτά και μεταξοσκώληκες // + 189 εκατ. EUR

(δαπάνες : 545 εκατ. EUR)

(δείκτης : 356 εκατ. EUR)

(προβλέψεις των κρατών μελών : 316 εκατ. EUR)

Η υπέρβαση του δείκτη προκύπτει από την επίσπευση των πληρωμών που πραγματοποιήθηκαν από την Ελλάδα για την ενίσχυση στο βαμβάκι.

Κεφάλαιο B1-21 : Βόειο κρέας // + 231 εκατ. EUR

(δαπάνες : 914 εκατ. EUR)

(δείκτης : 683 εκατ. EUR)

(προβλέψεις των κρατών μελών : 1 091 εκατ. EUR)

Η υπέρβαση του δείκτη προκύπτει από τις προκαταβολικές πληρωμές σε σχέση με το δείκτη για τις πριμοδοτήσεις.

Κεφάλαιο B1-22 : Αιγοπρόβειο κρέας // + 84 εκατ. EUR

(δαπάνες : 372 εκατ. EUR)

(δείκτης : 288 εκατ. EUR)

(προβλέψεις των κρατών μελών : 432 εκατ. EUR)

Η υπέρβαση του δείκτη προκύπτει από επιτάχυνση της πληρωμής σε σχέση με τα προηγούμενα έτη για τη δεύτερη προκαταβολή της πριμοδότησης στην προβατίνα.

Κεφάλαιο B1-39 : Άλλα μέτρα // + 51 εκατ. EUR

(δαπάνες : 117 εκατ. EUR)

(δείκτης : 66 εκατ. EUR)

(προβλέψεις των κρατών μελών : 20 εκατ. EUR)

Η υπέρβαση του δείκτη προκύπτει από τις προκαταβολικές πληρωμές για τις γεωργονομισματικές ενισχύσεις εκ μέρους της Γαλλίας και του Ηνωμένου Βασιλείου. Οι προβλέψεις των κρατών μελών που ανακοινώθηκαν για τους προσεχείς μήνες επισημαίνουν ότι πρόκειται μόνο για προσωρινή υπέρβαση του δείκτη.

5. ΣΥΜΠΕΡΑΣΜΑΤΑ

5.1. Οι πιστώσεις

Οι πιστώσεις ανέρχονται, για το υποτμήμα B1 του προϋπολογισμού 2000, σε 40 993,9 εκατ. EUR.

Οι πιστώσεις της υποκατηγορίας « Παραδοσιακές δαπάνες της ΚΓΠ και κτηνιατρικές δαπάνες » (που ονομάζεται υποκατηγορία 1α) ανέρχονται σε 36 889 εκατ. EUR. Παραμένουν κατά 463 εκατ. EUR χαμηλότερες του ανώτατου ορίου που καθορίστηκε με τη Διοργανική Συμφωνία και είναι σαφώς χαμηλότερες από τις ανάγκες που προσδιορίστηκαν από την Επιτροπή.

Οι πιστώσεις της υποκατηγορίας « Αγροτική ανάπτυξη και συνοδευτικά μέτρα » (που ονομάζεται υποκατηγορία 1β) ανέρχονται σε 4 104,9 εκατ. EUR. Παραμένουν επίσης κάτω από το ανώτατο όριο που καθόρισε η Διοργανική Συμφωνία, αλλά καλύπτουν τις προσδιορισθείσες από την Επιτροπή ανάγκες.

5.2. Η εκτέλεση των πιστώσεων στις 31.1.2000

Η εκτέλεση των πιστώσεων για τον Ιανουάριο 2000 (δαπάνες των κρατών μελών από τις 16 Οκτωβρίου 1999 έως τις 30 Νοεμβρίου 1999) ανέρχεται σε 14 281,2 εκατ. EUR, ήτοι 34,8% των πιστώσεων. Οι δαπάνες είναι :

- για την υποκατηγορία 1a κατά 913 εκατ. EUR χαμηλότερες από το δείκτη.

- για την υποκατηγορία 1β κατά 37 εκατ. EUR χαμηλότερες από το δείκτη.

Το επίπεδο των δαπανών που πραγματοποιήθηκαν από τα κράτη μέλη κατά τη διάρκεια αυτού του πρώτου μήνα του οικονομικού έτους αποκλίνει σαφώς από τις προβλέψεις των πληρωμών που κατάρτισαν τα ίδια τα κράτη μέλη. Οι δαπάνες παραμένουν κατά 1 400 εκατ. EUR περίπου χαμηλότερες από τις προβλέψεις των κρατών μελών.

Οι διαπιστωθείσες αποκλίσεις μεταξύ του επιπέδου των δαπανών που πραγματοποιήθηκαν και του επιπέδου του δείκτη οφείλονται, κυρίως, στις καθυστερήσεις του ρυθμού των κρατών μελών.

ΠΑΡΑΡΤΗΜΑ ΕΓΓΡΑΦΟ ΕΡΓΑΣΙΑΣ ΓΙΑ ΤΗΝ EΞΕΛΙΞΗ ΔΑΠΑΝΩΝ ΤΟΥ ΟΙΚΟΝΟΜΙΚΟΥ ΕΤΟΥΣ 2000

1. ΕΙΣΑΓΩΓΗ

Οι διατάξεις της απόφασης του Συμβουλίου της 31.10.1994 σχετικά με τη δημοσιονομική πειθαρχία (94/729/ΕΚ) υποχρεώνουν την Επιτροπή να θέσει σε λειτουργία ένα αποτελεσματικό σύστημα έγκαιρης προειδοποίησης όσον αφορά την εξέλιξη των δαπανών του ΕΓΤΠΕ - τμήμα εγγυήσεων, ανά κεφάλαιο. Για τον σκοπό αυτό, υποβάλλει στο Ευρωπαϊκό Κοινοβούλιο και το Συμβούλιο μηνιαίες εκθέσεις σχετικές με την εξέλιξη των πραγματικών δαπανών σε σχέση με μία καθορισμένη εξέλιξη δαπανών.

H εξέλιξη αυτή υπολογίζεται από την Επιτροπή αμέσως μόλις είναι διαθέσιμα τα στοιχεία του προϋπολογισμού, και αυτό, για κάθε κεφάλαιο του προϋπολογισμού, βασιζόμενη, εφόσον αυτό ενδείκνυται, στον μέσο όρο των μηνιαίων δαπανών, στην διάρκεια των τριών προηγουμένων χρόνων.

2. ΛΕΠΤΟΜΕΡΕΙΕΣ ΤΟΥ ΤΡΟΠΟΥ ΥΠΟΛΟΓΙΣΜΟΥ - ΓΕΝΙΚΟΣ ΚΑΝΟΝΑΣ

Η προσέγγιση η οποία υιοθετείται συνίσταται στον υπολογισμό των εξελίξεων ανά κεφάλαιο, με βάση τα δεδομένα ανά θέση του προϋπολογισμού, κατά τον εξής τρόπο:

α) οι δαπάνες των τριών προηγουμένων ετών προσαρμόζονται, αν αυτό είναι αναγκαίο, στην δημοσιονομική ονοματολογία του εν λόγω οικονομικού έτους.

β) για καθ´ένα από τα οικονομικά έτη που έχουν κλείσει, υπολογίζεται η εξέλιξη σε συσσωρευμένα εκατοστιαία ποσοστά σε στοιχειώδες δημοσιονομικό επίπεδο (θέση προϋπολογισμού, άρθρο δίχως θέση).

γ) το ιστορικό κάθε δημοσιονομικού κονδυλίου ανταποκρίνεται στον μέσο αριθμητικό όρο των εκατοστιαίων ποσοστών των μηνών που αντιστοιχούν σε κάθε οικονομικό έτος.

δ) πολλαπλασιάζοντας το εκατοστιαίο ποσοστό που επιτυγχάνεται έτσι επί την πίστωση του κονδυλίου για το εν λόγω οικονομικό έτος, βρίσκουμε, για κάθε θέση του προϋπολογισμού το ποσόν της δαπάνης που εθεωρείτο φυσιολογική σε μία δεδομένη ημερομηνία.

ε) ο δείκτης, σε ανώτερο επίπεδο επιτυγχάνεται προσθέτοντας τα ποσά των συνισταμένων επιπέδων (κεφάλαιο = πρόσθεση των ποσών κάθε θέσης).

Το εκατοστιαίο ποσοστό των ποσών αυτών σε σχέση με τον προϋπολογισμό κάθε κεφαλαίου αποτελεί την εξέλιξη η οποία λαμβάνεται υπόψη για το κεφάλαιο. Το τελευταίο αυτό λαμβάνει έτσι υπόψη του την στάθμιση των κατωτέρων επιπέδων (άρθρα / θέσεις του προϋπολογισμού).

Ομοίως, όταν υφίστανται ρυθμιστικές προθεσμίες πληρωμής, θα πρέπει η εικόνα της εξέλιξης να είναι συνολικά συμβάσιμη με τις προθεσμίες αυτές.

3. ΕΞΑΙΡΕΣΕΙΣ ΑΠΟ ΤΟΝ ΓΕΝΙΚΟ ΚΑΝΟΝΑ

Κατά κανόνα, η εξέλιξη υπολογίζεται σύμφωνα με τους κανόνες που αναφέρονται στο σημείο 2. Ωστόσο, είναι αναγκαίες οι αποκλίσεις από τον κανόνα αυτό, ιδίως, στις εξής περιπτώσεις:

α) όταν, για ένα δημοσιονομικό κονδύλι, τα δεδομένα του παρελθόντος περιέχουν στοιχεία αυστηρώς περιστασιακά, γίνονται οι δέουσες διορθώσεις.

β) όταν, για ένα δημοσιονομικό κονδύλι, τα δεδομένα για ένα οικονομικό έτος κρίνονται αντιπροσωπευτικότερα από την παρελθούσα εξέλιξη, ο υπολογισμός διενεργείται με βάση το οικονομικό αυτό έτος.

γ) όταν, για ένα δημοσιονομικό κονδύλι, τα ειδικά γεγονότα επηρεάζουν την κατάσταση έτσι ώστε τα δεδομένα του παρελθόντος να μην αντανακλούν τον προβλεπόμενο ρυθμό των δαπανών (νέα δημοσιονομική θέση, τροποποίηση της νομοθεσίας καθώς και των προθεσμιών πληρωμών), υπολογίζεται μια θεωρητική εξέλιξη με βάση τις υποθέσεις εργασίας οι οποίες περιέχουν τα νέα στοιχεία.

δ) για τις θέσεις του προϋπολογισμού που αφορούν τις δαπάνες δημόσιας αποθεματοποίησης, λαμβανομένου υπόψη του γεγονότος ότι η υποτίμηση του τέλους του οικονομικού έτους έχει σημαντική επίδραση στον ρυθμό των δαπανών και ότι η υποτίμηση αυτή ποικίλλει ευρέως από έτος σε έτος, θα πρέπει να υπολογισθεί η παρελθούσα εξέλιξη κάνοντας αφαίρεση της υποτίμησης αυτής. Στη συνέχεια, η δημοσιονομική πρόβλεψη 2000 της υποτίμησης αυτής ενσωματώνεται στην προβλεπόμενη δαπάνη για τον τελευταίο μήνα του οικονομικού έτους, πράγμα το οποίο δίνει τότε την οριστική εξέλιξη για αυτά τα δημοσιονομικά κονδύλια.

ε) για τις θέσεις του προϋπολογισμού που αφορούν τις εισπράξεις σε περίπτωση απάτης και ατασθαλιών, οι οποίες είναι εκ φύσεως δύσκολο να προβλεφθούν, μια γραμμική εξέλιξη θεωρείται η πιο ενδεδειγμένη.

Τα σχόλια που ακολουθούν εξηγούν τις εξαιρέσεις αυτές για κάθε αντίστοιχη θέση του προϋπολογισμού.

Κεφαλαιο 10 - Αροτραίες καλλιέργειες

Β1-1040 - Ενίσχυση στους παραγωγούς αραβοσίτου ("βασική έκταση αραβοσίτου")

Η εξέλιξη του 1997 ενέχει ανωμαλίες και δεν μπορεί να χρησιμεύσει ως σημείο αναφοράς. Η εξέλιξη προβάλλεται βάσει των ετών 1998 και 1999.

Β1-1052 - Ενίσχυση στους παραγωγούς κραμβόσπορου, ηλιανθόσπορου και σπόρου σόγιας

Η εξέλιξη διαγράφεται λαμβάνοντας υπόψη το γεγονός ότι οι προκαταβολές δεν έχουν καταβληθεί και ότι η πληρωμή των ενισχύσεων θα λάβει χώρα μεταξύ Φεβρουαρίου και Απριλίου.

Κεφαλαιο 12 - Ελαιόλαδο

B1-1210 - Ενισχύσεις στην παραγωγή

Λαμβάνοντας υπόψη την τροποποίηση των κανονιστικών διατάξεων, η εξέλιξη προβάλλεται με βάση την ιστορική εικόνα των πληρωμών αποκλειστικά στους μεγαλοπαραγωγούς.

B1-1230 - Δαπάνες τεχνικού χαρακτήρα της δημόσιας αποθεματοποίησης

B1-1231 - Χρηματοπιστωτικές δαπάνες της δημόσιας αποθεματοποίησης

B1-1232 - Άλλες δαπάνες της δημόσιας αποθεματοποίησης

Λαμβανομένου υπόψη του γεγονότος ότι δεν υπάρχουν πλέον αγορές στην παρέμβαση, η γραμμική εξέλιξη θεωρείται η πλέον αρμόζουσα.

Β1-1239 - Λοιπές παρεμβάσεις υπό μορφή αποθεματοποίησης

Πρόκειται περί ενός νέου μέτρου, μία εξέλιξη υπολογιζόμενη με γραμμικό τρόπο είναι η πλέον κατάλληλη.

Κεφαλαιο 14 - Υφαντικά φυτά

B1-1410 - Ενίσχυση στον βάμβακα

Ο όγκος των προκαταβολών που καταβλήθηκε το 1999 ως προς τα υπόλοιπα ήταν υψηλότερος σε σχέση με τα προηγούμενα χρόνια και το έτος αυτό θεωρείται επομένως πλησιέστερα στην πραγματικότητα.

Κεφαλαιο 15 - Οπωροκηπευτικά

Η μεταρρύθμιση της κοινής οργάνωσης αγοράς άρχισε να ισχύει από το 1998 και για ορισμένα κονδύλια η παρελθούσα εξέλιξη δεν θα ληφθεί υπόψη.

B1-1502 - Κεφάλαια λειτουργίας των οργανώσεων παραγωγών

Επειδή το 1997 ήταν έτος εκκίνησης, η εξέλιξη βασίζεται στα οικονομικά έτη 1998 και 1999.

B1-1504 - Ειδικά μέτρα

Λόγω ελλείψεως των δαπανών το 1997, η εξέλιξη καταρτίζεται βάσει των ετών 1998 και 1999.

Β1-1508 - Μπανάνες

Η εξέλιξη καταρτίζεται λαμβάνοντας υπόψη το γεγονός ότι το μεγαλύτερο μέρος του υπολοίπου θα πληρωθεί με την τελευταία προκαταβολή.

B1-1509 - Λοιπές παρεμβάσεις

Το οικονομικό έτος 1997 περιέχει τις δαπάνες σχετικά με ορισμένα μέτρα τα οποία δεν υπάρχουν πλέον (δαπάνες μεταφοράς από την Ελλάδα). Τα οικονομικά έτη 1998 και 1999 είναι λοιπόν τα μόνα που μπορούν να θεωρηθούν αντιπροσωπευτικά.

B1-1514 - Ενισχύσεις στις κονσέρβες ανανά

Η εξέλιξη των δαπανών του 1997 διαφέρει σε μεγάλο βαθμό από το ρυθμό των δύο άλλων ετών και κατά τρόπο που κρίνεται μη αντιπροσωπευτικός. Πρέπει λοιπόν η εξέλιξη να καταρτισθεί βάσει των ετών 1998 και 1999.

Β1-1515 - Χρηματικές αντισταθμίσεις για να διευκολυνθεί η μεταποίηση των εσπεριδοειδών

Ως επακόλουθο τροποποίησης του κανονισμού, είναι σκόπιμο να καταρτισθεί μία εξέλιξη εξ αρχής.

B1-1517 - Ειδικά μέτρα

Εφόσον επρόκειτο για νέες δαπάνες το 1998, οι δε δαπάνες του 1999 περιέχουν ανωμαλίες, μια γραμμική εξέλιξη καταρτίστηκε για το 2000.

Κεφαλαιο 16 - Προϊόντα του αμπελοοινικού τομέα

Β1-1611 - Απόσταξη οίνου

Το οικονομικό έτος 1999 είναι το μόνο στο οποίο λαμβάνεται υπόψη αποκλειστικώς ο ρυθμός πληρωμής στα πλαίσια της προληπτικής απόσταξης και επομένως το μόνο που μπορεί να θεωρηθεί αντιπροσωπευτικό.

Β1-1620 - Δαπάνες τεχνικού χαρακτήρα

B1-1622 - Άλλες δαπάνες

Η εξέλιξη των δαπανών του 1997 περιέχει ανωμαλίες και δεν θα πρέπει επομένως να ληφθεί υπόψη ως αναφορά. Η εξέλιξη έχει καταρτιστεί βάσει των οικονομικών ετών 1998 και 1999.

B1-1623 - Απαξίωση αποθεμάτων

Στον υπολογισμό της εξέλιξης δεν λαμβάνεται υπόψη το οικονομικό έτος 1997 το οποίο δεν μπορεί να χρησιμεύσει ως αναφορά, λόγω της δήλωσης σημαντικών ποσοτήτων που αγοράσθηκαν κατά τα προηγούμενα οικονομικά έτη από την Ιταλία.

Κεφαλαιο 17 - Καπνός

Β1-1710 - Πριμοδοτήσεις για τον καπνό

Ως επακόλουθο τροποποίησης της κανονιστικής νομοθεσίας, η εξέλιξη καταρτίζεται λαμβάνοντας υπόψη το γεγονός ότι δεν υπάρχουν πλέον πληρωμές στα τέλη του οικονομικού έτους για την νέα εσοδεία.

B1-175 - Κοινοτικό ταμείο έρευνας και πληροφόρησης

Πρόκειται για άμεσες δαπάνες και μια γραμμική εξέλιξη θεωρείται ότι είναι πλησιέστερα στην πραγματικότητα.

Κεφαλαιο 18 - Άλλοι τομείς η φυτικά προϊόντα

B1-1810 - Λυκίσκος

Το οικονομικό έτος 1999 είναι το μόνο στο οποίο λαμβάνεται υπόψη η νέα προθεσμία πληρωμής (από 16.10 έως τις 31.12) και ως εκ τούτου το μόνο που μπορεί να θεωρηθεί ως αντιπροσωπευτικό.

Β1-1850 - Επιστροφές για το ρύζι

Εξ αιτίας λαθών στις δηλώσεις των κρατών μελών, το οικονομικό έτος 1998 δεν πρέπει να ληφθεί υπόψη ως αναφορά. Η εξέλιξη βασίζεται επομένως στα έτη 1997 και 1999.

B1-1851 - Δαπάνες τεχνικής φύσεως σχετικές με τη δημόσια αποθεματοποίηση ρυζιού

B1-1852 - Χρηματοοικονομικές δαπάνες σχετικές με την δημόσια αποθεματοποίηση ρυζιού

B1-1854 - Απαξίωση των αποθεμάτων

Καθώς οι αγορές άρχισαν στο τέλος του 1997, τα οικονομικά έτη 1998 και 1999 είναι τα μόνα που μπορούν να θεωρηθούν ως αντιπροσωπευτικά.

B1-1853 - Λοιπές δαπάνες δημόσιας αποθεματοποίησης

Ελλείψει έγκυρων παρελθόντων στοιχείων, έχει καταρτισθεί γραμμική εξέλιξη.

B1-1858 - Ενισχύσεις ανά εκτάριο για το ρύζι

Πρόκειται για νέο μέτρο που αρχίζει από το 1998 και η εξέλιξη, ως εκ τούτου, βασίζεται μόνο στα οικονομικά έτη 1998 και 1999.

Κεφαλαιο 20 - Γάλα και γαλακτοκομικά προϊόντα

B1-2014 - Απαξίωση των αποθεμάτων

Η εξέλιξη του 1997 περιέχει ανωμαλίες και δεν μπορεί να χρησιμεύσει ως μέτρο σύγκρισης. Η εξέλιξη έχει καταρτιστεί βάσει των ετών 1998 και 1999.

Β1-2021 - Ενισχύσεις στο αποβουτυρωμένο γάλα σε υγρή μορφή που προορίζεται για τη διατροφή μόσχων

Καθώς πρόκειται για ένα μέτρο που λαμβάνει τέλος με τη λήξη του 1999, η εξέλιξη έχει καταρτιστεί σε μια γραμμική βάση μεταξύ Νοεμβρίου και Απριλίου.

B1-2033 - Άλλες δαπάνες σχετικές με την αποθεματοποίηση

Η εξέλιξη των δαπανών του 1997 διέφερε σε μεγάλο βαθμό από το ρυθμό των δύο άλλων ετών και με έναν τρόπο που δεν κρίνεται αντιπροσωπευτικός. Πρέπει λοιπόν η εξέλιξη να καταρτισθεί βάσει των ετών 1998 και 1999.

B1-2034 - Απαξίωση των αποθεμάτων

Ως επακόλουθο απουσίας αγορών, η εξέλιξη του 1998 δεν μπορεί να χρησιμεύσει ως σημείο αναφοράς. Η εξέλιξη έχει καταρτιστεί βάσει των ετών 1997 και 1999.

Β1-2071 - Συμπληρωματική εισφορά

Η εξέλιξη είναι βασισμένη στο οικονομικό έτος 1998 που είναι το μόνο που μπορεί να θεωρηθεί αντιπροσωπευτικό, λαμβάνοντας υπόψη την προθεσμία πληρωμής για την ανάληψη.

Κεφαλαιο 21 - Βόειο κρέας

B1-2113 - Λοιπές δαπάνες δημόσιας αποθεματοποίησης

Η εξέλιξη έχει καταρτιστεί λαμβάνοντας υπόψη το υψηλό επίπεδο των πωλήσεων για τους μήνες Οκτώβριο έως Δεκέμβριο (50%), με το υπόλοιπο να κλιμακώνεται με γραμμικό τρόπο στους εναπομένοντες μήνες.

B1-2120 - Πριμοδοτήσεις για τις θηλάζουσες αγελάδες

B1-2122 - Ειδικές πριμοδοτήσεις

Το 2000 θα διενεργηθεί πληρωμή μιας προκαταβολής ύψους 60%, όπως το 1998. Η εξέλιξη λοιπόν βασίζεται στο οικονομικό έτος 1998, το μόνο έτος που μπορεί να θεωρηθεί ως αντιπροσωπευτικό.

B1-2123 - Πριμοδοτήσεις για σφαγή εκτός εποχής

Η εξέλιξη έχει καταρτιστεί λαμβάνοντας υπόψη το γεγονός ότι δεν θα υπάρξουν παρά μόνο υπολειμματικές πληρωμές στις αρχές του οικονομικού έτους και ελάχιστες δαπάνες αργότερα, άρα 75% μεταξύ Νοεμβρίου και Φεβρουαρίου και 25% τους επόμενους μήνες.

B1-2127 - Πρόγραμμα υποχρεωτικής σφαγής

Επειδή πρόκειται για νέο μέτρο που άρχισε το 1997, η εξέλιξη δαπανών βασίζεται στα οικονομικά έτη 1998 και 1999, που είναι τα μόνα που θεωρούνται ως αντιπροσωπευτικά.

Κεφαλαιο 23 - Χοίρειο κρέας

B1-2300 - Επιστροφές για το χοίρειο κρέας

Η εξέλιξη έχει καταρτιστεί λαμβάνοντας υπόψη υποθετικές πωλήσεις με 25% περίπου των δαπανών να αναλογούν στους τρεις πρώτους μήνες του οικονομικού έτους και το υπόλοιπο να κλιμακώνεται με τρόπο γραμμικό κατά τους υπόλοιπους μήνες.

B1-2301 - Παρεμβάσεις για το χοίρειο κρέας

Η εξέλιξη του 2000 καταρτίσθηκε με γραμμικό τρόπο μεταξύ των μηνών Νοεμβρίου και Ιουνίου, λαμβάνοντας υπόψη ότι οι τελευταίες ποσότητες εξέρχονται από το απόθεμα τον Απρίλιο του 2000.

Κεφαλαιο 25 - Άλλες ενέργειες υπέρ των ζωικών προϊόντων

B1-254 - Ειδική ενίσχυση στην μελισσοκομία

Η εξέλιξη βασίζεται αποκλειστικά στο οικονομικό έτος 1999, καθώς το 1998 ήταν έτος εκκίνησης για αυτό το μέτρο.

Κεφαλαιο 30 - Επιστροφές για ορισμένα εμπορεύματα που προκύπτουν από τη μεταποίηση γεωργικών προϊόντων

Β1-3010 - Σιτηρά και ρύζι

Β1-3011 - Ζάχαρη και ισογλυκόζη

Το οικονομικό έτος 1998 περιλαμβάνει λάθη στις δηλώσεις και δεν πρέπει να θεωρηθεί αντιπροσωπευτικό. Η εξέλιξη βασίζεται επομένως στα οικονομικά έτη 1997 και 1999.

Κεφαλαιο 31 - Προγράμματα επισιτιστικής βοηθείας

Β1-3100 - Διανομή γεωργικών προϊόντων στους άπορους της Κοινότητας

Δεδομένης της καθυστερημένης έγκρισης του προγράμματος για το 2000, η εξέλιξη του 1999 θεωρείται η πλησιέστερη στην πραγματικότητα.

Κεφαλαιο 33 - Μέτρα στον κτηνοτροφικό και φυτοϋγειονομικο τομέα

Β1-330 - Προγράμματα εκρίζωσης και επιτήρησης ζωικών νόσων

Β1-331 - Άλλες ενέργειες στον κτηνιατρικό τομέα

Β1-332 - Ταμείο έκτακτων κτηνιατρικών περιστατικών

Β1-333 - Φυτοϋγειονομικές παρεμβάσεις

Λόγω ελλείψεως έγκυρου ιστορικού, καταρτίστηκε γραμμική εξέλιξη μεταξύ Ιανουαρίου και Σεπτεμβρίου μαζί με το υπόλοιπο των δαπανών Οκτωβρίου.

Κεφαλαιο 36 - Ενέργειες έλεγχου και πρόληψης στον τομέα του εγτπε-τμήμα εγγυήσεων

Β1-3601 - Αμπελουργικό μητρώο

Λόγω ελλείψεως ιστορικού, η εξέλιξη καταρτίστηκε σε γραμμική βάση.

Β1-3602 - Άλλες δραστηριότητες

Η εξέλιξη έχει καταρτιστεί λαμβάνοντας υπόψη το γεγονός ότι οι δαπάνες έχουν προβλεφθεί να δηλωθούν κατά 100% το Φεβρουάριο του 2000.

Κεφαλαιο 38 - Ενέργειες προώθησης και ενημέρωσης

Β1-381 - Άμεσες πληρωμές από την Ευρωπαϊκή Ένωση

Πρόκειται για άμεσες δαπάνες και μια γραμμική εξέλιξη θεωρείται η πλησιέστερη στην πραγματικότητα.

Β1-382 - Ενέργειες ενημέρωσης για την ΚΑΠ

Λόγω ελλείψεως ιστορικού, η εξέλιξη καταρτίστηκε σε γραμμική βάση.

Κεφαλαιο 39 - Aλλα μέτρα

B1-390 - Γεωργονομισματικές ενισχύσεις

Η εξέλιξη των δαπανών των προηγουμένων ετών δεν είναι αξιόπιστη για το οικονομικό έτος 2000. Είναι επομένως απαραίτητο να καταρτισθεί η εξέλιξη εξ αρχής.

Κεφαλαιο 40 - Αγροτική ανάπτυξη

B1-4031 - Πρόωρη συνταξιοδότηση-παλαιό καθεστώς

B1-4051 - Γεωργό-περιβαλλοντικά μέτρα-παλαιό καθεστώς

B1-4072 - Αναδάσωση-(παλαιό συνοδευτικό μέτρο)

Β1-4090 - Παλαιό καθεστώς πριν το 1992

Η εξέλιξη έχει καταρτισθεί βάσει τής υπόθεσης, ότι το πλείστον των δαπανών θα πραγματοποιηθεί μέσα στους πρώτους μήνες του οικονομικού έτους.

Β1-400 - Επενδύσεις στις γεωργικές εκμεταλλεύσεις

Β1-401 - Εγκατάσταση νέων γεωργών

Β1-402 - Κατάρτιση

Β1-4030 - Πρόωρη συνταξιοδότηση

Β1-404 - Μειονεκτικές περιοχές

Β1-4050 - Γεωργό-περιβαλλοντικά μέτρα

Β1-406 - Βελτίωση της μεταποίησης και της εμπορίας γεωργικών προϊόντων

Β1-4070 - Δασοκομία (νέο καθεστώς, άρθρο 31)

Β1-408 - Ενθάρρυνση της προσαρμογής και ανάπτυξης των αγροτικών περιοχών

Β1-4091 - Αξιολόγηση

Επειδή πρόκειται για τη νέα περίοδο προγραμματισμού 2000-2006, η εξέλιξη έχει καταρτιστεί λαμβάνοντας υπόψη ότι οι δαπάνες δεν θα έχουν πραγματοποιηθεί πριν την έγκριση των προγραμμάτων. Οι δαπάνες, συνεπώς, κατανέμονται στο διάστημα από το μήνα Μάρτιο μέχρι τον Οκτώβριο.

>ΘΕΣΗ ΠIΝΑΚΑ>

* Δήλωση του μήνα πληρωμής προς τον Δικαιούχο από το Κράτος Μέλος.